Obilježili smo Dan sjećanja na žrtvu Vukovara

Kako smo se približavali sredini studenoga,

kroz sve predmete učili smo o prošlosti grada svoga.

Uz priče, starije uhvatila sjeta,


dok smo razgovarali o ´91., te što znači - Vukovar mjesto posebnog pijeteta.

Saznali smo da je prije rata u Vodotornju bio restoran, ponos našega grada.

Jedan dan prošetali smo do njega i risali ranjenog, kakav je sada.

O svom rodnom gradu lijepe smo riječi pisali,

te ukrasili pano obilježjima grada koje smo rezali i risali.



15.11. pitali smo se koja se to melodija u knjižnici čuje sad,

orila se pjesma kojoj smo refren naučili, a zove se:“ Stoji grad“.

Teta Sanja nam je pokazala kako su poznate građevine izgledale nekad u prezentaciji koju je napravila za nas,

te što se na njihovom mjestu nalazi i kako su obnovljene danas.





Slikom ceste željela nas je poučiti da cijeli život znamo:

***Putevi nas mogu odvesti gdje god poželimo, ali da nikad ne zaboravimo gdje pripadamo!***



Uz pjesmu:“ O divni moj Vukovaru ti“

bilo je veselo, počeli smo pjevušiti i nakon nekoliko minuta zaplesali smo gotovo svi.



U 3.r. igrali smo se, te u riječi VUKOVAR uz pojedini glas

vezući olujom ideja riječi uz prvo slovo, rekao je svatko do nas.

***V*** – Vodotoranj, vjeran

***U*** – uporan

***K*** – krasan

***O*** – oslobođen

***V*** – velik, voljen

***A-*** avanturistički

***R*** – rat, ranjen, radost

Natalie, Darija,

Vid, Kristijan i Benjamin

Cijeli sat uz nasmijano lice

modelirali smo golubice.



19.11.prije polaska na groblje nismo imali mira

izradili smo i bijele golubice od papira.



Krenuvši put Memorijalnog groblja na leđa smo torbe stavili,

sjećajući se svih onih koji više nisu s nama, te im svijeću zapalili.

S vjeroučiteljem smo se kod križa pomolili, te kao jedan izgovorili smo srcem svim

***Počivali u miru i svijetlost vječna svijetlila im!***

